|  |
| --- |
| **Consiliul de supraveghere publică a auditului** |
| **INFORMAȚIA PRIVIND PIAȚA SERVICIILOR DE AUDIT ÎN ANUL 2018** |

**Context**

Activitatea de audit presupune examinarea independentă a situațiilor financiare anuale, a situațiilor financiare anuale consolidate şi a altor informaţii, aferente acestora, ale entităţii auditate pentru exprimarea unei opinii profesioniste a auditorului asupra corespunderii lor, sub toate aspectele semnificative, cerinţelor stabilite faţă de aceste situații financiare.

Auditului îi revine rolul important de a oferi încredere publicului că informațiile prevăzute în situațiile financiare corespund realității și reflectă o imagine fidelă a activelor, datoriilor, profitului sau pierderilor entității.

În acest mod auditorul acționează eficient pentru satisfacerea interesului public în legătură cu corectitudinea afacerilor pe care le analizează, îndeplinind și un important rol social.

Consiliul de supraveghere publică a auditului *(în continuare – Consiliu)*, fiind o autoritate competentă în domeniul supravegherii auditului are funcția de a asigura și menține calitatea ridicată a serviciilor de audit. În acest context, prin efectuarea analizei periodice a pieței serviciilor de audit și publicarea informației aferente, se urmărește informarea auditorilor, societăților de audit, asociațiilor profesionale din domeniu, precum și publicului larg despre evoluțiile pe piața serviciilor de audit.

Datele care au stat la baza analizei, au fost colectate din următoarele surse:

* Registrul de stat al societăților de audit şi auditorilor întreprinzători individuali;
* Registrul de stat al auditorilor;
* Situațiile financiare;
* Informațiile privind respectarea procedurilor de control al calității lucrărilor de audit;
* Rapoartele privind transparenţa societăţii de audit, a auditorului întreprinzător individual (în cazul efectuării auditului la entităţi de interes public).

**Informația privind societățile de audit, auditorii întreprinzători individuali**

La 1 ianuarie 2018 îşi desfăşurau activitatea 113 societăţi de audit, auditori întreprinzători individuali, iar la 31 decembrie 2018 numărul acestora a crescut la 115 societăţi de audit, auditori întreprinzători individuali *(Tabelul 1).*

*Tabelul 1: Situația privind forma juridică de organizare a societăților de audit, auditorilor întreprinzători individuali*

|  |  |  |
| --- | --- | --- |
| Forma juridica de organizare | Situația din  01.01.2018 | Situația din  31.12.2018 |
| **Societăți de audit** | **110** | **112** |
| *dintre care*  societăți pe acțiuni | 3 | 3 |
| societăți cu răspundere limitată | 107 | 109 |
| **Auditori înreprinzători individuali** | **3** | **3** |
| **Total societăți de audit, auditori înreprinzători individuali** | **113** | **115** |

Pe parcursul anului 2018 şi-au încetat activitatea 2 societăţi de audit *(Tabelul 2)*.

*Tabelul 2: Lista societăților de audit care și-au încetat activitatea în anul 2018*

|  |  |  |
| --- | --- | --- |
| Denumirea societății de audit | Datele de contact | Auditori |
| ”PriMAN Audit” SRL | MD-2012, mun. Chișinău, str. M. Varlaam, 65, tel. 022 54 99 93 | Macovei Tatiana |
| ”D&L Audit consulting” SRL | MD-2005, mun. Chişinău, str. Albișoara, 84/1, of. 47, tel. 079405612 | [Braşoveanu Doina](http://mf.gov.md/ro/content/bra%C5%9Foveanu-doina) |

În aceeași perioadă au fost înregistrate în Registrul de stat al societăților de audit şi auditorilor întreprinzători individuali 4 societăţi de audit *(Tabelul 3)*.

*Tabelul 3: Lista societăților de audit înregistrate în anul 2018*

|  |  |  |
| --- | --- | --- |
| Denumirea societății de audit | Datele de contact | Data înregistrării |
| ”INTELCONT AUDI T” SRL | MD 2004, mun Chişinău, str. M. Dosoftei 118, tel. 022 80 36 20, 068 444 620 | 11.04.2018 |
| ”BRODSKY USKOV LOOPER REED AUDIT” SRL | MD-2001, mun. Chişinău, str. M. Kogălniceanu, 17, tel. 022 23 23 24, mob. 0691 37095, 0783 33600 | 19.10.2018 |
| ”Audit - Grup” SRL | MD 2020, mun. Chişinău, str. Ceucari, 6, ap. (of.) 36, tel. 022 31 59 38 | 02.03.2018 |
| ”R&C AUDIT EXPERT” SRL | MD-2003, mun. Chișinău, or. Durlești, str. Chimiștilor, 5, ap. 16 | 22.06.2018 |

Din punct de vedere al formei juridice de organizare şi de proprietate, structura societăților de audit, auditorilor întreprinzători individuali este următoarea:

*Tabelul 4:**Evoluția societăților de audit, auditorilor întreprinzători individuali în funcție de forma juridică de organizare**și de proprietate*

|  |  |  |
| --- | --- | --- |
| Forma juridică de organizare și de proprietate | Situația la  01.01.2018 | Situația la  31.12.2018 |
| **Total** | **113** | **115** |
| **Societate cu răspundere limitată** | **107** | **109** |
| *dintre care:*  cu capital străin | 7 | 7 |
| cu capital mixt | 1 | 1 |
| cu capital autohton | 99 | 101 |
| **Societate pe acțiuni** | **3** | **3** |
| *dintre care:*  cu capital mixt | 1 | 1 |
| cu capital autohton | 2 | 2 |
| **Întreprinderi individuale** | **3** | **3** |

Potrivit datelor din *Tabelul 4*, conform situației la 01.01.2018 și 31.12.2018 numărul societăților de audit cu capital străin, mixt și al întreprinderilor individuale se mențin în același număr pe piața de audit din Republica Moldova, iar numărul societăților cu răspundere limitată cu capital autohton a crescut cu 2% .

În anul 2018 amplasarea teritorială a societăților de audit, auditorilor întreprinzători individuali este reprezentată în felul următor:

*Tabelul 5 : Amplasarea teritorială a societăților de audit, auditorilor întreprinzători individuali*

|  |  |  |
| --- | --- | --- |
| Localitate | Număr societăți de audit, auditori întreprinzători individuali la 01.01.2018 | Număr societăți de audit, auditori întreprinzători individuali la 31.12.2018 |
| Chișinău | 101 | 102 |
| Bălți | 6 | 7 |
| Cahul | 2 | 2 |
| Soroca | 1 | 1 |
| Ungheni | 1 | 1 |
| Ocnița | 1 | 1 |
| Briceni | 1 | 1 |

Astfel, potrivit datelor din *Tabelul 5*, conform situației la 01.01.2018 și la 31.12.2018, cea mai mare parte din societăţile de audit, auditorii întreprinzători individuali a fost amplasată în mun. Chişinău, fiind în jur de 88% din numărul total al acestora.

**Informația privind auditorii**

La 1 ianuarie 2018 în Registrul de stat al auditorilor au fost înregistrați 297 de auditori, iar la 31 decembrie 2018 numărul acestora a crescut cu 4 auditori, ajungând la 301.

Potrivit datelor din Registrul de stat al auditorilor, la 31 decembrie 2018 auditorii dețineau certificate de calificare pentru următoarele domenii *(Tabelul 6)*:

*Tabelul 6 : Situația privind domeniile de certificare a auditorilor*

|  |  |  |
| --- | --- | --- |
| Tip certificat | Situația la  01.01.2018 | Situația la  31.12.2018 |
| **Total auditori certificați pentru auditul general**  *dintre care:* | **297** | **301** |
| * auditori care desfășoară activitate de audit | 255 | 200 |
| * auditori a căror activitate este suspendată | 42 | 50 |
| Auditori ce dețin certificate de calificare pentru auditul instituțiilor financiare  *dintre care:* | 26 | 26 |
| * auditori care desfășoară activitate de audit | 26 | 26 |
| * auditori a căror activitate este suspendată | - | - |
| Auditori ce dețin certificate de calificare pentru auditul participanților profesioniști la piața asigurărilor  *dintre care:* | 32 | 32 |
| * auditori care desfășoară activitate de audit | 30 | 30 |
| * auditori a căror activitate este suspendată | 2 | 2 |
| Auditori ce dețin certificate de calificare pentru auditul participanților profesioniști la piața valorilor mobiliare  *dintre care:* | 23 | 23 |
| * auditori care desfășoară activitate de audit | 22 | 21 |
| * auditori a căror activitate este suspendată | 1 | 2 |
| Auditori ce dețin certificate de calificare pentru auditul asociațiilor de economii și împrumut  *dintre care:* | 11 | 12 |
| * auditori care desfășoară activitate de audit | 10 | 11 |
| * auditori a căror activitate este suspendată | 1 | 1 |

Pe parcursul anului 2018, au fost realizate următoarele activități privind activitatea de audit:

* 12 auditori au obținut certificate de calificare, ca urmare a susținerii examenelor pentru obținerea calificării profesionale de auditor
* la 5 auditori le-a fost retras certificatul de calificare ca urmare a nerespectării cerințelor de instruire profesională continuă.
* 5 auditori şi-au suspendat activitatea, dintre care 4 auditori și-au suspendat activitatea în baza cererii depuse, iar 1 auditor – în legătură cu deținerea unei funcții publice incompatibile cu activitatea de audit

Potrivit datelor din Informația privind respectarea procedurilor de control al calității lucrărilor de audit, 59 de auditori dețin certificate internaționale de calificare în domeniul contabilității și auditului, după cum urmează:

*Tabelul 7: Situația privind auditorii care dețin certificate internaționale de calificare în domeniul contabilității și auditului*

|  |  |  |
| --- | --- | --- |
| Tip certificat | Situația la  01.01.2018 | Situația la  31.12.2018 |
| **Total auditori angajați în cadrul societăților de audit ce dețin certificate internaționale în domeniul contabilității şi auditului, din care:** | **62** | **59** |
| Auditori ce dețin certificate internationale *ACCA (Association of Chartered Certified Accountants Qualification)* | 23 | 18 |
| Auditori ce dețin certificate internationale *CAP (Certified Accounting Practitioner)* | 21 | 22 |
| Auditori ce dețin certificate internationale *CIPA (Certified International Professional Accountant)* | 10 | 10 |
| Auditori ce dețin certificate internationale *DipIFR (Diploma in International Financial Reporting)* | 8 | 9 |

Auditorii care dețin certificate internaționale în domeniul contabilității şi auditului sunt angajați în următoarele societăți de audit *(Tabelul 8)*:

*Tabelul 8: Lista societăților de audit care au în calitate de angajați - auditori ce dețin certificate internaționale în domeniul contabilității şi auditului la 31.12.2018*

|  |  |  |  |  |
| --- | --- | --- | --- | --- |
| Tip certificat | *ACCA* | *CAP* | *CIPA* | *DipIFR* |
| **Societate de audit** | ÎCS „Pricewaterhouse Coopers Audit” SRL  ÎCS „KPMG Moldova” SRL  ÎCS „Ernst & Young” SRL  ÎCS „Deloitte & Touche” SRL  „Moldauditing” SRL  BDO AUDIT CONSULTING” SRL  „Grant Thornton Audit” SRL  „First Audit International” S.A.  „Moore Stephens KSC” SRL  „Audit-Complex” SRL  „ATA CONSULT” SRL  ”DD Consulting” SRL | „Audit – Concret” S.A.  „Audit-Infocom” SRL  „DTC Audit” SRL  „Sovirina-audit” SRL  „Afex Service” SRL  „Audit-Complex” SRL  „Optimaudit” SRL  „Zanna-Audit” SRL  „Europro-Audit” SRL  „Audit – LV” SRL  „Audit-Afirm” SRL  „Confirmare-Audit” SRL  „Total Consulting” SRL  „Audit Avansat” SRL  „Audit-Ecofis” SRL  „Express Audit Control” SRL  „Aluvis-Audit” SRL | „Audit – Concret” S.A.  „DTC Audit” SRL  „Europro-Audit” SRL  „Manager Audit” SRL  .„ATA CONSULT” SRL  „R&C Audit Expert” SRL | „Moldauditing” SRL  „BDO AUDIT CONSULTING” SRL  „ALTIMEEA” SRL  „First Audit International” S.A.  „Sovirina-audit” SRL  „Audit Sedan” SRL  „Brio Prim” SRL |

Potrivit prevederilor Legii nr. 61 din 16 martie 2007 privind activitatea de audit *(în continuare – Legea nr.61/ 2007)*, auditorii şi societăţile de audit, auditorii întreprinzători individuali pot să se asocieze în asociaţii profesionale.

Pe parcursul anul 2018, în Republica Moldova au activat 3 asociații a auditorilor și societăților de audit:

* Asociaţia contabililor şi auditorilor profesionişti din Republica Moldova (ACAP);
* Asociaţia auditorilor şi societăţilor de audit din Republica Moldova AFAM;
* Asociaţia auditorilor şi consultanţilor în management (AACM).

*Diagrama 1 : Situația comparativă pentru anii 2017, 2018 privind apartenența societăților de*

*audit, auditorilor întreprinzători individuali la asociații profesionale:*

Astfel, potrivit *Diagramei 1,* în anul 2018 circa 39,13 % din societățile de audit, auditorii întreprinzători individuali afiliați asociațiilor profesionale sunt membri ai ACAP, numărul acestora a înregistrat o creștere cu 25 % față de anul 2017. În același timp, numărul societăților de audit care nu sunt membri ai asociațiilor profesionale s-a diminuat cu 15% în anul 2018 față de anul 2017.

**Informația privind activitatea de audit**

În funcție de tipul de activitate desfășurat de societățile de audit, auditorii întreprinzători individuali, pentru anul 2018 situația este următoarea:

*Tabelul 9: Situația societăţilor de audit, auditorilor întreprinzători individuali în funcție de tipul de activitate desfășurat*

|  |  |  |  |  |
| --- | --- | --- | --- | --- |
| Tip de activitate | Situația la  01.01.2018 | | Situația la  31.12.2018 | |
| Număr | % | Număr | % |
| **Total societăţi de audit, auditori întreprinzători individuali**  *dintre care:* | **113** | **100** | **115** | **100** |
| Societăți de audit care au desfăşurat exclusiv activitate de audit | 5 | 4,4 | 8 | 7 |
| Societăți de audit, auditori întreprinzători individuali care au prestat exclusiv servicii conform art.6 din Legea nr.61/2007 | 37 | 32,8 | 40 | 34,8 |
| Societăți de audit, auditori întreprinzători individuali care au desfăşurat activitate de audit şi au prestat servicii conform art.6 din Legea nr. 61/2007 | 66 | 58,4 | 58 | 50,4 |
| Societăți de audit care nu au avut activitate | 5 | 4,4 | 9 | 7,8 |

Conform datelor din *Tabelul 9*, peste 50% din societățile de audit, auditorii întreprinzători individuali au desfăşurat activitate de audit şi au prestat servicii conform art. 6 din Legea nr. 61/2007 privind activitatea de audit, iar numărul societăților de audit, auditorilor întreprinzători individuali care nu au avut activitate s-a dublat, acesta constituind 9 entități la data de 31.12.2018.

Serviciile prestate de societățile de audit, de auditorii întreprinzători individuali conform art.6 din Legea nr. 61/2007 privind activitatea de audit, sunt:

1. de organizare, de restabilire şi de ţinere a evidenţei contabile;
2. de acordare a asistenţei  la automatizarea evidenţei contabile;
3. de expertiză contabilă;
4. de planificare fiscală şi de calcul al obligaţiilor de plată la buget, de întocmire a declaraţiilor fiscale;
5. de analiză a activităţii economico-financiare;
6. de consultanţă şi deservire informaţională în probleme ce ţin de domeniul legislaţiei financiare şi fiscale;
7. de elaborare şi propagare a materialelor metodice, a recomandărilor privind evidenţa contabilă, impozitarea, auditul;
8. de asistenţă juridică în probleme de activitate economico-financiară;
9. de asistenţă în domeniul managementului;
10. de asistenţă în administrare, reorganizare şi lichidare;
11. de consultanţă în administrarea investiţiilor, în analiza proiectelor investiţionale;
12. de îndeplinire a funcţiilor cenzorului/comisiei de cenzori.

Potrivit legislației în vigoare în anul 2018, în cazul efectuării auditului de către societățile de audit, auditorii întreprinzători individuali la entitățile de interes public, aceștia sunt obligați să prezinte rapoartele privind transparența, care ulterior sunt plasate pe pagina web oficială a Consiliului.

Se consideră entități de interes public, acele entități care au o importanţă deosebită pentru public datorită domeniului (tipului) de activitate şi care pot fi reprezentate printr-o bancă, un organism de plasament colectiv în valori mobiliare, o societate de asigurări, un fond nestatal de pensii, o societate comercială ale cărei acţiuni se cotează la bursa de valori.

Pentru anul 2018, Rapoartele privind transparenţa au fost prezentate de 17 societăți de audit. Lista societăților de audit și numărul entităților de interes public auditate în 2018 este prezentată în *Tabelul 10*.

*Tabelul 10: Lista societăților de audit și numărul entităților de interes public auditate în anul 2018*

|  |  |  |
| --- | --- | --- |
| **Nr.** | **Societate de audit** | **Nr. entități de interes public auditate**  **în anul 2018** |
| 1. | ÎCS „Pricewaterhouse Coopers Audit” SRL | 2 |
| 2. | ÎCS „KPMG Moldova” SRL | 3 |
| 3. | ÎCS „Ernst & Young” SRL | 1 |
| 4. | ÎCS „Deloitte & Touche” SRL | 1 |
| 5. | „Audit – Concret” SA | 3 |
| 6. | „Ecofin-Audit Service” SRL | 2 |
| 7. | „BDO AUDIT CONSULTING” SRL | 3 |
| 8. | „Grant Thornton Audit” SRL | 1 |
| 9. | „First Audit International” SA | 2 |
| 10. | „Moore Stephens KSC” SRL | 2 |
| 11. | „Audit Sedan” SRL | 2 |
| 12. | „Optimaudit” SRL | 1 |
| 13. | „Baker Tilly Klitou and Partners” SRL | 1 |
| 14. | „Moldauditing” SRL | 1 |
| 15. | „Roit-Audit” SRL | 1 |
| 16. | „Audit-Complex” SRL | 1 |
| 17. | „DD Consulting” SRL | 1 |

Entitățile de interes public auditate și societățile de audit care au efectuat auditul în perioada 2017-2018 sunt prezentate în *Tabelul 11*.

*Tabelul 11: Lista entităților de interes public auditate și a societăților de audit care au efectuat auditul*

|  |  |  |
| --- | --- | --- |
| **Societatea de audit** | **Entităților de interes public auditate** | |
| **2017** | **2018** |
| ÎCS „Pricewaterhouse Coopers Audit” SRL | BC “ProCredit Bank” S.A  Banca Comercială Română Chișinău SA | BC „ProCredit Bank” S.A.  BC „Banca Comercială Romană” S.A. |
| ÎCS „KPMG Moldova” SRL | BC „EXIMBANK” SA  IM CA “Grawe Carat Asigurări” SA | BC „EXIMBANK” S.A.  SA „DONARIS VIENNA INSURANCE GROUP” S.A.  IM CA „Grawe Carat Asigurări” S.A. |
| ÎCS „Ernst & Young” SRL | BC “MOBIASBANCĂ - Grup Societe Generale” S.A. | BC “MOBIASBANCĂ - Grup Societe Generale” S.A. |
| ÎCS „Deloitte & Touche” SRL | “Efes Vitanta Moldova Brewery” S.A. | “Efes Vitanta Moldova Brewery” S.A. |
| „Audit – Concret” SA | SA „TRANSELIT” S.A.  SA „ASTERRA GRUP” S.A.  SA „INTACT Asigurări Generale” S.A. | SA „TRANSELIT” S.A.  SA „ASTERRA GRUP” S.A.  SA „INTACT Asigurări Generale” S.A. |
| „Ecofin-Audit Service” SRL | SA “MOLDASIG” S.A.  SA “ALLIANCE Insurance Group” S.A. | SA “MOLDASIG” S.A.  SA “ALLIANCE Investment Group” S.A. |
| „BDO AUDIT CONSULTING” SRL | BC „MOLDOVA-AGROINDBANK” S.A.  BC „Banca de Finanțe și Comerț” S.A BC „COMERȚBANK” S.A. | BC „MOLDOVA-AGROINDBANK” S.A.  BC „Banca de Finanțe și Comerț” S.A.  BC „COMERȚBANK” S.A. |
| „Grant Thornton Audit” SRL | BC „ENERGBANK” S.A.  SA „Donaris Vienna Insurance Group” S.A. | BC „ENERGBANK” S.A. |
| „First Audit International” SA | CA “GARANȚIE” S.A.  CA „AUTO-SIGURANȚA” S.A.  SAR “MOLDCARGO” S.A. | CA „AUTO-SIGURANȚA” S.A.  SAR “MOLDCARGO” S.A. |
| „Moore Stephens KSC” SRL | BC „Moldindconbank” S.A.  BC „Victoriabank” S.A. | BC „Moldindconbank” S.A.  BC „Victoriabank” S.A. |
| „Primaudit Company” SRL | C.A. „Moldova - AstroVaz” SA | - |
| „Audit Sedan” SRL | CA. “ASITO SA” S.A.  CA “GALAS” S.A. | SA „GENERAL ASIGURĂRI” S.A.  SA “GALAS” S.A. |
| „Optimaudit” SRL | CA „ACORD-GRUP” S.A. | SA „ACORD-GRUP” S.A. |
| „Baker Tilly Klitou and Partners” SRL | BC „EuroCreditBank” S.A. | BC „EuroCreditBank” S.A. |
| ,,PRIMINFO-GRUP AUDIT” SRL | CA ”Klassika Asigurări” S.A. | - |
| „D&L Audit consulting” SRL | CA „Sigur-Asigur” SA | - |
| „Moldauditing” SRL | - | SA “GARANȚIE” S.A. |
| „Roit-Audit” SRL | - | SA „Moldova - AstroVaz” S.A. |
| „Audit-Complex” SRL | - | SA ”Klassika Asigurări” S.A. |
| „DD Consulting” SRL | - | SA „ASITO DIRECT” S.A. |

**Entități de interes public auditate în anul 2018**

**28**

**Societăți comerciale cotate la bursa de valori**

**1**

“Efes Vitanta Moldova Brewery” S.A.

**Companii de asigurare**

**16**

SA „DONARIS VIENNA INSURANCE GROUP” S.A.

IM CA „Grawe Carat Asigurări” S.A.

SA „TRANSELIT” S.A.

SA „ASTERRA GRUP” S.A.

SA „INTACT Asigurări Generale” S.A.

SA “MOLDASIG” S.A.

SA “ALLIANCE Investment Group” S.A.

CA „AUTO-SIGURANȚA” S.A.

SAR “MOLDCARGO” S.A.

SA „GENERAL ASIGURĂRI” S.A.

SA “GALAS” S.A.

SA „ACORD-GRUP” S.A.

SA ”GARANȚIE” S.A.

SA „Moldova – AstroVaz” S.A.

SA „Klassika Asigurări” S.A.

SA „ ASITO DIRECT” S.A.

**Bănci**

**11**

BC „ProCredit Bank” S.A.

BC „Banca Comercială Romană” S.A.

BC „EXIMBANK” S.A.

BC “MOBIASBANCĂ - Grup Societe Generale” S.A.

BC „MOLDOVA-AGROINDBANK” S.A.

BC „Banca de Finanțe și Comerț” S.A.

BC „COMERȚBANK” S.A.

BC „ENERGBANK” S.A.

BC „Moldindconbank” S.A.

BC „Victoriabank” S.A.

BC „EuroCreditBank” S.A.

Pe parcursul anului 2018, societățile de audit, auditorii întreprinzători individuali au prestat servicii în baza tipurilor de contracte prevăzute în *Tabelul 12*.

*Tabelul 12: Situația privind serviciile prestate de societățile de audit, auditorii întreprinzători individuali*

|  |  |  |
| --- | --- | --- |
| Tip serviciu/ Număr | 2017 | 2018 |
| **Total contracte** | **2.214** | **2.155** |
| Contracte privind efectuarea auditului situaţiilor financiare anuale şi/sau situaţiilor financiare anuale consolidate | 592 | 558 |
| Contracte privind misiunile de revizuire | 28 | 15 |
| Contracte privind misiunile de asigurare | 3 | 4 |
| Contracte privind prestarea serviciilor conexe  *inclusiv* | 223 | 266 |
| * proceduri convenite (conform ISRS 4400) | 212 | 251 |
| * compilarea situaţiilor financiare (conform ISRS 4410) | 11 | 15 |
| Contracte privind prestarea serviciilor prevăzute de art. 6 al Legii privind activitatea de audit | 1.368 | 1.312 |

Totodată, pentru contractele privind efectuarea auditului situaţiilor financiare anuale şi/sau situaţiilor financiare anuale consolidate, situația este prezentată în *Tabelul 13*.

*Tabelul 13: Situația privind contractele privind efectuarea auditului situaţiilor financiare anuale şi/sau situaţiilor financiare anuale consolidate prestate de societățile de audit, auditorii întreprinzători individuali*

|  |  |  |
| --- | --- | --- |
| Tip serviciu/ Număr | 2017 | 2018 |
| **Total contracte privind efectuarea auditului situaţiilor financiare anuale şi/sau situaţiilor financiare anuale consolidate** | **592** | **558** |
| **Audit obligatoriu** | **226** | **208** |
| * Entități de interes public: | 28 | 28 |
| * bănci | 11 | 11 |
| * companii de asigurări | 16 | 16 |
| * societăţi comerciale ale căror acţiuni se cotează la Bursa de Valori a Moldovei | 1 | 1 |
| * fond de investiții | - | - |
| * fond nestatal de pensii | - | - |
| * Alte entități conform prevederilor legislației în vigoare | 198 | 180 |
| **Audit solicitat** | **366** | **350** |

Din informația prezentată în *Tabelul 13* se constată o diminuare cu 6% a contractelor privind efectuarea auditului situaţiilor financiare anuale şi/sau situaţiilor financiare anuale consolidate pentru 2018 în comparație cu situația din 2017. Pentru auditul obligatoriu a entităților de interes public situația rămîne similară cu cea din 2017, ca urmare a menținerii acelorași entități în lista entităților de interes public. Totodată, pentru auditul solicitat, numărul contractelor este în descreștere cu 4%, ceea ce se datorează scăderii solicitărilor din partea acționarilor/asociaților, investitorilor, creditorilor, după caz.

În anul 2018 au fost întocmite de către societăţile de audit, auditorii întreprinzători individuali 579 de rapoarte care, în funcție de opinia exprimată de auditor, s-au prezentat în felul următor:

*Tabelul 14: Situația privind rapoartele întocmite de societăţile de audit, auditorii întreprinzători individuali în funcție de opinia exprimată de auditor*

|  |  |  |  |  |
| --- | --- | --- | --- | --- |
| Tip servicii | 2017 | | 2018 | |
| Număr | % | Număr | % |
| **Numărul total al rapoartelor auditorului întocmite** | **645** | **100** | **579** | **100** |
| *dintre care:*   * cu opinie nemodificată | 477 | 74 | 421 | 73 |
| * cu opinie modificată   *dintre care:* | 168 | 26 | 158 | 27 |
| 1. Opinie cu rezerve | 150 | 89,3 | 143 | 90,5 |
| 1. Opinie contrară | 8 | 4,7 | 3 | 1,9 |
| 1. Imposibilitatea exprimării opiniei | 10 | 6 | 12 | 7,6 |

Astfel, din analiza comparativă a datelor din *Tabelul 14*, în anii 2017 și 2018, se constată o diminuare cu 10% a numărului rapoartelor întocmite de auditori.

Dinamica numărului rapoartelor întocmite de societăţile de audit, auditorii întreprinzători individuali pe parcursul anilor 2015-2018 este prezentată în *Diagrama 2*:

*Diagrama 2: Situația privind rapoartele întocmite de societăţile de audit, auditorii întreprinzători individuali*

În concluzie, pe parcursul anilor 2015-2018 se observă scăderea continuă a numărului rapoartelor întocmite de societăţile de audit, auditorii întreprinzători individuali, ajungând în anul 2018 la cea mai mica valoare de 579 de rapoarte.

În conformitate cu Legea nr. 61/2007, societăţile de audit, auditorii întreprinzători individuali sunt obligaţi să încheie contracte de asigurare de răspundere civilă profesională şi/sau să constituie provizioane pentru a asigura riscul de audit.

Necesitatea asigurării riscului de audit constă în asigurarea răspunderii societăţii de audit, auditorului întreprinzător individual pentru prejudiciul cauzat entităţii auditate, solicitantului de audit în urma exprimării de către auditor a unei opinii de audit necorespunzătoare în cazul în care situaţiile financiare conţin denaturări semnificative.

Pentru 115 societăţi de audit, auditori întreprinzători individuali care au prezentat Informația privind respectarea procedurilor de control al calității lucrărilor de audit, asigurarea riscului de audit pe parcursul anului 2018 a avut loc astfel:

*Diagrama 3: Situația privind asigurarea riscului de audit*

*\*- Riscul de audit nu a fost asigurat ca urmare a faptului că societățile de audit, auditorii întreprinzători nu a fost prestată activitate de audit/nu a realizat nici o activitate pe parcursul anului 2018*

Din analiza *Diagramei 3*, se observă că în jur de 42% din societăţile de audit, auditorii întreprinzători individuali au preferat să își asigure riscul de audit prin încheierea contractelor de asigurare de răspundere civilă profesională, iar 36% - au constituit provizioane. Totuși, comparativ cu anul 2017, numărul acestora este în scădere, ca urmare a faptului că 6 societăţi de audit, auditori întreprinzători individuali au încheiat contracte de asigurare de răspundere civilă profesională şi au constituit în același timp provizioane pentru a asigura riscul de audit, iar 18 societăţi de audit, auditori întreprinzători individuali, adică 16%, nu au realizat activitate/activitate de audit și nu au asigurat riscul de audit, această tendință fiind în creștere.

Conform datelor prezentate în Informația privind respectarea procedurilor de control al calităţii, la sfârşitul anului 2018 efectivul societăţilor de audit, auditorilor întreprinzători individuali era următorul:

*Tabelul 15: Efectivul societăţilor de audit, auditorilor întreprinzători individuali*

|  |  |  |
| --- | --- | --- |
| Salariați la sfârșitul perioadei de gestiune | 2017 | 2018 |
| Auditori | 211 | 200 |
| Stagiari | 18 | 23 |
| Alți angajați | 361 | 354 |
| **Total** | **590** | **577** |

În cea mai mare parte a societăţilor de audit, auditorilor întreprinzători individuali, și anume 52% au desfăşurat activitate câte un auditor.

Ca urmare a analizei comparative a informației din *Tabelul 15*, se observă o scădere a numărului auditorilorilor, înregistrând o reducere cu 5%, care, sprijinită de diminuarea cu 6% a contractelor privind efectuarea auditului situaţiilor financiare anuale şi/sau situaţiilor financiare anuale consolidate pe parcursul perioadei menționate, ne indică reacția pieței muncii la scăderea cererii privind prestarea serviciilor de audit. În același timp, numărul stagiarilor s-a mărit cu 28 % față de anul 2017, ceea ce indică menținerea interesului față de exercitarea profesiei de auditor.

Potrivit Normelor de pregătire profesională a stagiarilor în activitatea de audit, stagiul poate fi efectuat în cadrul unei societăţi de audit, auditor întreprinzător individual care a avut în derulare cel puţin 2 misiuni de audit în anul precedent.

Din datele prezentate în Informațiile privind respectarea procedurilor de control al calității lucrărilor de audit pentru anul 2018, în anul 2019 dintre cele 115 societăţi de audit, auditori întreprinzători individuali 47 societăţi de audit, auditori întreprinzători individuali - (41%), respectă criteriul enunțat mai sus şi pot avea stagiari. Lista entităților de audit care pot avea stagiari pe parcursul anului 2019 este plasată pe pagina web a Consiliului.

Dinamica societăților de audit, auditorilor întreprinzători individuali, care au avut în derulare cel puțin 2 misiuni de audit și care pot avea stagiari pentru perioada 2015-2018 este:

*Diagrama 4: Dinamica societăților de audit care pot avea stagiri*

În concluzie, din analiza datelor din *Diagrama 4*  se constată că în anul 2018, numărul entităților de audit care pot avea stagiari este în descreștere, atingând nivelul minim din ultimii 4 ani.

Structura venitului din vânzări, inclusiv a venitului din activitatea de audit obținut de societățile de audit, auditorii întreprinzători individuali pentru anii 2017-2018 este următoarea:

*Tabelul 16: Situația privind venitul din vânzări a societăților de audit, auditorii întreprinzători individuali*

|  |  |  |  |
| --- | --- | --- | --- |
| **Venit din vânzări** | **2017** | **2018** | **Diferența**  **+/-** |
| **Venit din vânzări** | **148 291 587** | **157 835 210** | **+ 9 543 623** |
| * **Venit din activitatea de audit,** total   *dintre care:* | **71 803 602** | **72 408 920** | **+ 605 318** |
| * **din efectuarea auditului obligatoriu** * auditarea entităților de interes public * auditarea altor entități conform legislației în vigoare | **22 481 540**  10 286 877  12 194 663 | **25 657 980**  11 721 960  13 936 020 | **+ 3 176 440**  + 1 435 083  + 1 741 357 |
| * **din efectuarea auditului solicitat** | **49 322 062** | **46 750 940** | **- 2 571 122** |
| * **Venit din efectuarea altor servicii conform art. 6 al Legii nr. 61/ 2007** | **76 487 985** | **85 426 290** | **+ 8 938 305** |

Urmare analizei comparative a datelor din *Tabelul 16*, se constată o creștere a venitului din vânzări cu 9 543,62 mii lei, ca urmare a majorării venitului din activitatea de audit, și anume din efectuarea auditului obligatoriu (cu 14%), și a venitului din efectuarea altor servicii conform art.6 al Legii 61/ 2007 (cu 11,6%). Totodată, pentru anul 2018, venitul din activitatea de audit din efectuarea auditului solicitat este mai mic cu 2571,12 mii lei comparativ cu anul 2017, ca urmare a scăderii solicitărilor din partea acționarilor/ asociaților, investitorilor, creditorilor, după caz.